**Βουλευτικές εκλογές** διεξήχθησαν στο Καμερούν στις 9 Φεβρουαρίου 2020, μαζί με τις δημοτικές εκλογές. Το Δημοκρατικό Κίνημα του Λαού του Καμερούν διατήρησε την πλειοψηφία του στο κοινοβούλιο, κερδίζοντας τις 139 από τις συνολικά 167 έδρες που αποφασίστηκαν την ημέρα των εκλογών.

Εκλογικό σύστημα
----------------

Τα 180 μέλη της Εθνοσυνέλευσης εκλέγονται σε 58 μονοεδρικές και πολυεδρικές εκλογικές περιφέρειες μα βάση τα διαμερίσματα. Στις μονοεδρικές περιφέρειες χρησιμοποιείται το πλειοψηφικό σύστημα. Στις πολυεδρικές περιφέρειες γίνεται χρήση ενός συστήματος με αναλογική αντιπροσώπευση με κλειστές λίστες, με βάση το οποίο ένα κόμμα που συγκεντρώνει άνω του 50% των ψήφων σε μία εκλογική περιφέρεια κερδίζει όλες τις έδρες, όμως αν ένα κόμμα δεν συγκεντρώσει περισσότερο από το 50% των ψήφων, το κόμμα με τις περισσότερες ψήφους κερδίζει δώρο τις μισές έδρες και οποιοδήποτε άλλο κόμμα που λαμβένει άνω του 5% των ψήφων συγκεντρώνει αναλογικό μερίδιο του υπόλοιπου μισού των εδρών, σύμφωνα με τη μέθοδο των μεγαλύτερων υπολοίπων και την ποσόστωση Χέαρ.

Πλαίσιο
-------

Η αρχική ημερομηνία για τη διενέργεια των εκλογών ήταν το 2018. Όμως, τον Ιούνιο του 2018 ο πρόεδρος Πολ Μπιγιά με επιστολή του προς τον πρόεδρο της Γερουσίας ζήτησε να καθυστερήσει η διεξαγωγή των εκλογών ως τον Οκτώβριο του 2019. Στις 2 Ιουλίου 2019 το κοινοβούλιο ψήφισε υπέρ της παράτασης της θητείας του για 12 μήνες. Ενόψει της ημερομηνίας εκείνης τον επόμενο Ιούνιο, διέρρευσαν έγγραφα στα κοινωνικά δίκτυα που φέρονταν να δείχνουν τον πρόεδρο Μπιγιά να διαπραγματεύεται με τους αρχηγούς των κομμάτων της βουλής την περαιτέρω αναβολή των βουλευτικών εκλογών προκειμένου να συμπέσουν με τη διενέργεια των δημοτικών εκλογών, τον Φεβρουάριο του 2020. Η κρίση στην Αγγλόφωνη περιοχή της χώρας μονοπώλησε τη διαδικασία, με τους υποστηρικτές της Αμπαζονίας να ζητούν την αποχή από τις εκλογές. Τα βίαια επεισόδια που ακολούθησαν είχαν ως αποτέλεσμα τη χαμηλή προσέλευση στην Βορειοδυτική Περιοχή και στην Νοτιοδυτική Περιοχή, με τους αυτονομιστές να ισχυρίζονται ότι το 98% των εγγεγραμμένων ψηφοφόρων είχαν μποϊκοτάρει την ψηφοφορία.

Αποτελέσματα
------------

Στις 22 Μαρτίου 2020 διεξήχθησαν εκλογές σε 11 εκλογικές περιφέρειες όπου δεν είχαν διενεργηθεί τον Φεβρουάριο. Το Δημοκρατικό Κίνημα του Λαού του Καμερούν κέρδισε και τις 13 έδρες.

Αποτελέσματα βουλευτικών εκλογών του Καμερούν του 2020 |  |
| Κόμμα | Ψήφοι |  % | Έδρες | +/– |
|  | Δημοκρατικό Κίνημα του Λαού του Καμερούν (RDPC) |  |  | **152** | 84 |
|  | Εθνική Ένωση για Δημοκρατία και Πρόοδο (UNDP) |  |  | **7** | 8 2 |
|  | Σοσιαλδημοκρατικό Μέτωπο (FSD) |  |  | **5** | 8 13 |
|  | Κόμμα για την Εθνική Συμφιλίωση του Καμερούν (PCRN) |  |  | **5** | **Νέο** |
|  | Δημοκρατική Ένωση του Καμερούν (UDC) |  |  | **4** | 8 |
|  | Μέτωπο για την Εθνική Σωτηρία του Καμερούν (FSNC) |  |  | **3** | 8 3 |
|  | Κίνημα για την Άμυνα της Δημοκρατίας (MDR) |  |  | **2** | 8 1 |
|  | Ένωση των Κινημάτων Σοσιαλιστών (UMS) |  |  | **2** | 8 2 |
|  | Λοιπά κόμματα |  |  | 0 | - |
|  |
| Έγκυρα ψηφοδέλτια | 2.942.194 | 97,36 |  |
| Άκυρα και λευκά ψηφοδέλτια | 79.753 | 2,64 |
| Σύνολο | 3.021.947 | 100 | 180 | 8 |
| Σύνολο | 3.021.947 | 56,21 |  |
| Εγγεγραμμένοι / προσέλευση | 6.900.928 | 43,79 |

Παραπομπές
----------

1. ↑  Cameroun - Législatives et municipales 2020: Selon ELECAM, aucun incident majeur «de nature à troubler le déroulement du scrutin» n'a été signalé dans le pays Cameroon-Info, 10 Φεβρουαρίου 2020
2. ↑  Electoral system IPU
3. ↑  Cameroon Election Passport
4. ↑  Cameroon kicks off busy election year with senatorial polls Africa News, 13 Φεβρουαρίου 2018
5. ↑  Cameroon seeks to delay elections 3 News, 16 Ιουνίου 2018
6. ↑  Cameroun - Élections législatives : pas de scrutin avant 2019 Le Point Afrique, 4 Ιουλίου 2018
7. ↑  Cameroon: Mandates of Councilors, MPs to be extended until 2020 Αρχειοθετήθηκε 2019-08-20 στο Wayback Machine. Cameroon-Info, 19 Ιουνίου 2019
8. ↑  Low Turnout Frustrates Election In North West, South West Regions, Cameroon News Agency, 9 Φεβρουαρίου 2020. Accessed 11 Φεβρουαρίου 2020.
9. ↑  Koaci, IPU